
Priručnik Kreativni placemaking kao sredstvo 
mladih za razvoj lokalne zajednice sadrži 
tekstove s primjerima dobre prakse planiranja, 
korištenja i upravljanja javnim prostorima koji 
mogu biti korisni za buduće aktivnosti vezane 
za oživljavanje gradskih prostora. 

Priručnik je namijenjen za neformalno 
obrazovanje mladih, ali i stručnjacima i 
predstavnicima državnih institucija i lokalnih 
samouprava koji sudjeluju u planiranju i 
uređenju javnih prostora. 

Realiziran je u sklopu projekta Građanske 
intervencije u javnim prostorima - odlučivanje 
kroz placemaking. 


Priručnik sadrži prevedene dijelove tekstova iz: 


Americans for the Arts 
https://www.americansforthearts.org/sites/ 
default/files/ROW-Creative-Placemaking- 
handout.doc.pdf 


National Endowment for the Arts 
https://www.arts.gov/impact/creative- 
placemaking 


LISC 
https://www.lisc.org/our-initiatives/creative- 
placemaking/main/creative-placemaking- 
toolkit/introduction-creative-placemaking/ 


Placemaking Chicago 
http://www.placemakingchicago.com/about/ 


Project for public spaces 
https://www.pps.org/article/what-is- 
placemaking 


IFAS Extension University of Florida 
https://sfyl.ifas.ufl.edu/archive/hot_topics/ 
families_and_consumers/youth_and_ 
community_development.shtml 


UVOD ...4 

ŠTO JE KREATIVNI PLACEMAKING? ...5 

KAKO PREPOZNATI KREATIVNI A 
* PLACEMAKING U JAVNOSTI? ...6 

»PLACEMAKING JE PONAVLJAJUĆI 

PROCES ...6 


UKLJUČIVANJE MLADIH U i 
PLAGEMAKING ....7 3 
11 NAČELA PLACEMAKINGA ...8 vi 


>: ŠTO NEKO MJESTO ČINI DOBRIM? ...10 \ 
u & KVALITETE USPJEŠNOG MJESTA ...11 | 

=> KAKO PROVESTI PLACEMAKING? ...12 u 

> PRIMJERI ODRAĐENIH RADIONICA...1525- 

KREIRAJ SVOJ PLACEMAKING - RADNI i. 

— MATERIJAL ...17 zx 

“ZAKLJUČAK £219 


UVOD 


Polazeći od postavke da je grad zajednica ljudi, 
a ne građevina, te da su ljudi dio zajednice, 
trebamo utvrditi skup zajedničkih vrijednosti. 
Te vrijednosti nam služe kao osnova za 
stvaranje vizije za naš grad te nas motivira da 
tu viziju i ostvarimo. Vrijednosti za gradska 
područja su: grad po mjeri čovjeka, gustoća, 
održivost, raznolikost, ekonomska stabilnost, 
umjetnost u javnim prostorima, osjećaj 
za vrijeme, jedinstvenost, autentičnost, 
sigurnost, povezanost s vanjskim prostorom. 


Stvoriti grad po mjeri čovjeka je veoma važno 
jer ljudi vole udobnost u svom okruženju. 
Svatko si bira mjesto gdje će živjeti po osjećaju 
pripadnosti i udobnosti. Grad bi trebao imati 
osobinu u sebi da izazove kod građana da je 
to mjesto izgrađeno baš za njih. Brojnost ljudi, 
zgrada i aktivnosti stvaraju njegovu gustoću. 
Time se olakšava komercijalna i socijalna 
interakcija, što okuplja mnogo ljudi na jednom 
prostoru. To stvara održivost grada koja je 
velika vrijednost za njega. Grad je okvir za 
naš život i život naših obitelji. Podrazumijeva 
da buduće generacije građana imaju na 
raspolaganju istu fleksibilnost i izbore kakve 
smo mi imali. Također obuhvaća ponovnu 
upotrebu postojećih građevina, izgradnju 
zgrada s duljim životnim vijekom, smanjenje 
potrošnje energije, razvije osjećaj za reciklažu, 
izgradnja fleksibilnih zgrada, koje im mogu 
poslužiti za različite namjene u budućnosti. 
Obuhvaća i ekonomsku stabilnost, jer 
stabilnost donosi razumne cijene za dostupne 
poslovne prostore i ulaganje u prostore koji 
mogu ostvariti prihod koji je potreban za 
održavanje istih. 


Raznolikost je snaga društva i jedan od 
osnovnih principa — demokracije. Mjesto 
koje je raznoliko donosi više mogućnosti, 
kreativnosti te doprinosi ostvarenju kulture. 
Bez ekonomske stabilnosti revitalizacija bilo 
kakvog prostora nije moguća. Nju postižemo 
samo ako svi dijelovi ekonomije funkcioniraju 
i rade zajedno. U javne prostore unosimo 
umjetnost koja ističe pozitivne stvari u gradu. 
Predstavlja javno dobro, koje predstavlja 
određeni identitet u zajednici i prikazuje 
kulturu regije. 


Prebrzi razvoj može dovesti do uništenja 
resursa, čiju vrijednost shvatimo kasno, 
kada već nestanu. Grad postaje vredniji 
kadaosjetimo njegovu povijest. Svaki grad 
jedinstven je na svoj način. Jedinstvenost 
je važan faktor i pozitivna sila u izgradnji 
zdrave zajednice. Ljudi kreiraju grad, a oni 
ljudi koji imaju osjećaj za autentičnost, bit 
će sposobniji da stvori osjećaj pripadnosti 
i zajednice. Ako je fizički prostor dobro 
usklađen s autentičnosti i povijesti, ljudi 
će imati više vjere u grad, prisustvovat će 
na više događanja i poistovjetit će se sa 
svojim gradom. 


Veoma težak i važan proces je stvaranje 
sigurnih javnih mjesta. Kroz razne aktivnosti 
i samim dizajnom javnog prostora, trudimo 
se pružiti građanima da osjete sigurnost u 
svome gradu. Vanjsko okruženje nam pruža 
mogućnost za oživljavanje osjetila i života ljudi 
koji provode dosta vremena u zatvorenim 
prostorima. Iz tog razloga građani većinom 
jako dobro reagiraju na projekte koji obogaćuju 
otvorene prostore. 


ŠTO JE “KREATIVNI 
PLACEMAKING"? 


Izraz "Kreativni placemaking" često se koristi u razvoju zajednice i grada. Ali što to zapravo znači? 


Kreativni placemaking općenito se shvaća kao korištenje umjetnosti i kulture od strane različitih 
dionika kako bi strateški oblikovali fizički i društveni karakter mjesta kako bi potaknuli ekonomski 
razvoj, promicali trajne društvene promjene i poboljšali okoliš. 


1. KORIŠTENJE UMJETNOSTI I 
KULTURE 


Može uključivati slikara, glazbenika, kipara, 
povjesničara, arhitekta ili bilo kojeg umjetnika. 
Projekt može uključivati izradu murala, 
organizaciju uličnog karnevala, mini koncert 
uživo na trgu ili javnu instalaciju u prostoru. 
Bitno je da su u proces planiranja i izvođenja 
aktivnosti uključeni umjetnici. 


2. RAZLIČITI DIONICI 


Dionici mogu biti stanovnici, tvrtke, neprofitne 
organizacije, lokalna samouprava, škole i drugi 
zainteresirani za proces. Različiti sudionici koji 
ulažu vrijeme, talent i/ili financijsku podršku će 
ojačati projekt i preuzeti veću odgovornost za 
njegovo dugoročno održavanje . 


3. OBLIKUJTE MJESTO 


Kombinacija umjetnosti, kulture i različitih 
dionika može promijeniti neiskorišteno mjesto 
iučiniti ga korisnim, sigurnim, lijepim i živim. 


4. POTAKNUTI, PROMOVIRATI 1 
POBOLJŠATI 


Bilo da je projekt velik ili mali, niskobudžetan 
ili vrlo skup, uspješan kreativni placemaking 
privlači ljude. Ljudi žele biti blizu drugih ljudi. 
Mjesta koja privlače ljude također privlače 
nove poslove, stambene objekte, škole i druge 
pogodnosti. Ovo postaje katalizator za druga 
poboljšanja. 

Neki primjeri kreativnog placemakinga su: 


1. -— Napuštena zgrada postaje 
umjetnički atelje i galerijski prostor 


2. < Napušteno parkiralište postaje 
uže gradsko nogometno igralište, 
košarkaško igralište i prostor za kino 
na otvorenom 


3.  -Zarasli park postaje mjesto za 
vanjske knjižnice, vrtne klubove, 
šah, igre, glazbu uživo i javnu 
umjetnost 


Kreativni placemaking radi na rješavanju 
problema ili izazova u našim zajednicama. 
Radeći zajedno, umjetnici, stanovnici i razne 
organizacije identificiraju potrebe zajednice i 
stvaraju inovativna rješenja za probleme koji 
su pri ruci. 


Ovi izazovi spadaju u više kategorija 
uključujući: društvenu koheziju, građanski 
angažman, rješavanje problema u fizičkom 
okruženju, stvaranje ekonomskih prilika ili 
utjecaj na sustave u zajednicama. 


Ponovite 
proces 
Procijenite 
rezultate 
Podijelite sa 
zajednicom 
Vizualizirajte 
ideju 
Okupite se 
Započnite 4 
proces obnove Isplanirajte 


dizajn 


UKLJUČIVANJE MLADIH 
U PLACEMAKING 


Mladi koriste javne prostore jednako kao i svi 
drugi, ako ne i više, a najčešće nisu uključeni 
u proces oblikovanja/stvaranja prostora. 
Aktivnim djelovanjem u prilagođenim 
prostorima, mladi se mogu osjećati kao da 
ulažu u svoju zajednicu i mogu razviti snažan 
osjećaj "vlasništva" i pripadanja tim istim 
prostorima. 

Oni mogu biti izuzetno domišljati i zato je 
potrebno da se uključe u proces od samog 
početka (planiranja). Time ujedno i šaljemo 
poruku da su oni važan dio naše zajednice. 


Ponekad ih može biti teško angažirati, ovisno 
o tome kako im pristupite, a u potpunosti 
sudjeluju kada: 


1. Imaju potpuno razumijevanje i 
sveobuhvatno znanje o projektu 

2. —Iskrenosu zainteresirani za projekt 

3. —Ulažuu projekti mogu vizualizirati 
rezultate 


KAKO UKLJUČITI MLADE U PROCES 
PLACEMAKINGA? 


.* — Važnoje dopustiti im da uđu kada su 
spremni i da svatko govori na svoj 
način. 

* — Datiim priliku da ponude svoj 
doprinos. 

* -— Omogućiti im aktivnu suradnju s 
odraslima - integrirajte mlade u odbore 
s odraslima koji mogu djelovati kao 
mentori. 

* -—_ Formirajte odnose s učiteljima koji 
angažiraju mlade u pitanjima zajednice 
kako biste povećali uključenost mladih. 

* > Poticati ih da prepoznaju vlastite 
interese i aktivnosti u kojima mogu 
napraviti pozitivne promjene. 

* -— Omogućiti im da se suoče s ozbiljnim 
društvenim problemima i postanu 
aktivni građani zajednice. 

* Redovito procjenjujte napore za 
uključivanje mladih kako biste 
identificirali i kapitalizirali prednosti, 
identificirali i riješili slabosti te pomogli 
u postizanju značajnijeg sudjelovanja. 

NAČELA 
PLACEMAKINGA 


2. Vi stvarate mjesto, ne dizajn! 


Dizajn je važan kako bi se stvorilo mjesto, jer nitko ne želi boraviti u mjestu u 
kojem se ne osjeća ugodno. Redovitim korištenjem prostora najbolje vidite kako 
prostor treba izgledati, jer bez korištenja i događanja prostor ne postoji. 


5. Možete vidjeti puno samo promatranjem 


Uvijek je greška kada ljudi ulažu puno sredstava u uređenje nekog javnog 
prostora prema vlastitim željama. Potrebno je prostor promatrati da se vidi koja 
mu je namjena, jer ćemo tako najbolje shvatiti kako prostor koristiti i zatim ga 
prema tome urediti. 


7. Oblik podržava funkciju 


Često ljudi tek nakon izgradnje prostora razmišljaju kako će ga koristiti, te time 
povećavaju troškove samog uređenja. Aktivni korisnici, pri izradi i sanaciji 


prostora, mogu smanjiti troškove za bespotrebno i skupo uređenje ako se 
unaprijed osmisle aktivnosti u tom prostoru. 


8. Triangulacija 


Elementi koji se nalaze jedan uz drugog poticat će stvaranje aktivnosti. Npr. 
kanta za smeće, klupica i aparat za kavu u blizini autobusne stanice, stvorit će 
bolju sinergiju ako su jedan blizu drugoga nego da su udaljeni. 


KREATIVNI SADRŽAJ 
DOSTUPNOST 
AKTIVNOSTI 
SIGURNOST 

KULTURA 

| KREATIVNI SADRŽAJ 


MJESTO ZA OKUPLJANJE 
| 


IKVALITETE 


"B USPJEŠNOG MJESTA 


1. PRISTUP | POVEZANOST 


Mjesto treba biti dobro povezano sa svojim 
okruženjem, vizualno i fizički. Mora biti vidljivo, 
lako dostupno, a kretanje mora bitinesmetano. 
Fizički elementi utječu na pristupačnost - npr. 
ugodnije je hodati po ulici koja je popunjena 
raznim trgovinama i izlozima, nego hodati po 
praznoj ulici kojoj se ne nazire kraj. Također 
javna mjesta moraju imati veliki broj parkirnih 
mjesta i blizinu javnog prijevoza. 


2. UDOBNOST I IZGLED 


Udobnost i izgled presudni su hoće li će se 
neko mjesto koristiti i ima li uopće smisla 
započinjati projekt. Čistoća, okolne zgrade 
ili okoliš, te karakter mjesta često su ono na 
što ljudi prvo pomisle. Također razmišljaju 
o raznim pitanjima - npr. postoji li udobno 
mjesto za sjesti, ima li hlada, zaklona od kiše, 
kakav je pogled i slično. 

Nitko ne voli dolaziti na mjesta na kojima se ne 
osjeća ugodno. 


3. NAČINI KORIŠTENJA I 
AKTIVNOSTI 


Plesne predstave, besplatni javni koncerti, 
umjetnički događaji, kazališne predstave i 
mnoge druge aktivnosti čine mjesto takvim 
kakvo je i daju mu prepoznatljivost. 

Građani tako povezuju mjesto i aktivnosti s 
vlastitim iskustvima, te tako postaju jedan 
od razloga zašto ljudi dolaze i vraćaju se, čine 
mjesto posebnim, jedinstvenim i izazivaju 
ponos u zajednici. 


4, DRUŠTVENI KARAKTER 


Društveni karakter je teško dostižna i 
prepoznatljiva kvaliteta koju neko mjesto 
može postići. Kako bi mjesto dobilo vlastitu 
identifikaciju u društvu mora se posložiti 
mnogo čimbenika, uložiti puno truda _i 
vremena. Vidimo li da se ljudi druže sa svojim 
prijateljima, susreću nove ljude i da se osjećaju 
ugodno u razgovoru i dijeljenju mjesta s 
nepoznatima znate da ste postigli svoj cilj. 

1. PROCIJENI IZAZOV S 
KOJIM SE JAVNI PROSTOR 
UOČAVA 


Proces počinje neformalnom procjenom javnog 
prostora. Započnite sazivanjem skupštine mogućih 
vođa zajednica i građana kako bi odredili 10-ak 
najvažnijih mjesta u tom području. Ti prostori 
mogu biti mjesta za koja mislimo da su već uspješna 
ili ona koje treba oživjeti tj. poboljšati. Ova početna 
skupina može vam pomoći da se formira radna 
skupina. Također je potrebno navesti razloge zašto 
mislite da su ti prostori uspješni ili ne. 

Karte, planovi, fotoi video dokumentacija su veoma 
bitni za stjecanje uvida u prostor. Ova procjena 
pomoći će vam odrediti probleme i izazove koje 
treba riješiti. Iz tog popisa možete vidjeti kojem 
javnom mjestu najviše treba poboljšanje. 


2. IZABERITE MJESTO 
INTERVENCIJE 


Nakon odabranog mjesta potrebno je provjeriti 
s upravom što se smije uopće napraviti na tom 
javnom mjestu. Prostor može imati ograničenja pa 
vam to može poremetiti planove. Po utvrđivanju 
dostupnosti mjesta, morate početi razmišljati o 
elementima koji bi pridonijeli uspješnosti projekta. 
Osnovni kriteriji za uspjeh nekog mjesta su: 
dostupnost; ljudi koji sudjeluju u aktivnostima; 
ugodnost; te da bude mjesto gdje su ljudi odlučili 
izaći i upoznati nove ljude. Obično je jako teško 
zadovoljiti sve kriterije, ali bitno je zadovoljiti 
barem dva kako bi se mjesto smatralo uspješnim. 


PROVES: 
pLacEMAKINE? 


) ) 


u) 


( 

Kada dođete na mjesto gdje želite provesti 
placemaking, stanite, okrenite oko = sebe, 
pogledajte mjesto drugim očima, ispitajte njegove 
mogućnosti i pokušajte ih povezati s četiri 
prethodno navedene karakteristike. 


3. AKTIVNO SUDJELOVANJE 
SVIH KORISNIKA 


Ovaj korak usko je vezan za način na koji je mjesto 
za placemaking izabrano. Metodu obično pokreću 
ljudi koji žive, rade, druže se na tom prostoru. 
Tu početnu skupinu ljudi nastojimo proširiti. 
Jaki lokalni partneri su neophodni za pružanje 
osnovnih informacija te najbolje mogu objasniti 
dinamiku zajednice. Najlakši način kako započeti 
proces je angažiranjem ljudi oko sebe. Pitajte 
susjeda što bi on htio u svojoj okolini, neka vam 
predloži ideje za poboljšanje zajednice. Tako ćete 
ih potaknuti da oni pitaju svoje susjede i prijatelje 
te ćete tako skupiti više ljudi koji će sudjelovati u 
Placemakingu. Lokalni poduzetnici također moraju 
biti involvirani. 


Tvrtke bolje obavljaju posao kada su ljudi oko njih 
sretniji. Uključivanjem dugogodišnjih stanovnika u 
cijeli proces donijeti će vam bolju sliku o tome kako 
jemjesto prije izgledalo, kakve promjene su nastale 
i koja su sredstva izgubljena tijekom vremena. 
Nevladine — organizacije s naglaskom na 
gospodarske djelatnosti, mlade, starije, zaštitu 
okoliša, arhitekturu, umjetnost i kulturu mogu vam 
biti odlični partneri u procesu Placemakinga. 
Neprofitne organizacije mogu pružiti dosta 
podrške u naturi, kao što su prostorije za sastanke 
i radionice. Trebat ćete pomoć lokalnih vlasti i 
privatnog sektora kako bi se zadovoljili ciljevi. 
Pojedini stručnjaci poput arhitekta, umjetnika, 
urbanista trebaju biti uključeni od početka u 
proces. Oni mogu pomoći s dizajnom te osigurati 
povijesne i lokalne karakteristike mjesta koje je 
očuvano. 

Uključivanjem što više sudionika različitih profila, 
projekt dobiva veću vrijednost, a time i mogućnost 
da zaživi. 


4. PRIKUPLJANJE PODATAKA 
0 PROSTORU 


Metode prikupljanja podataka ovise o samom 
prostoru. Potrebno ihje provoditi više puta tijekom 
različitih razdoblja, radnim danom, vikendom, 
ujutro, popodne, navečer kako bi bolje shvatili 
protok samog mjesta. 


5. ORGANIZIRANJE 
RADIONICA ZA EVALUACIJU 
ODABRANOG PROSTORA 


Radionice se moraju organizirati u suradnji sa 
zainteresiranim sudionicima. Nju čine posebno 
znanje polaznika, zdrav razum i intuicija. 


Na temelju moći promatranja, sudionici mogu brzo 
zbrojiti prednosti i nedostatke odabranog prostora 
i pokrenuti placemaking metodu te obično mjesto 
pretvoriti u cijenjenu imovinu zajednice. 


6. PROVOĐENJE IDEJA 
U DJELO U SURADNJI S 
UPOM 


Nekoliko dobrih ideja dobiti ćete na radionici. 
Sljedeći korak vam je da nađete volontere, grupu 
entuzijastičnih i utjecajnih ljudi da postanu članovi 
radne skupine. 

Često je dobro i formirati tu radnu skupinu 
prije radionica kako bi vam pomogli u njenoj 
organizaciji. Svrha radne skupine je da sve ideje s 
radionice prikupe, prouče te ih ujedine u viziju i iz 
toga razviju konkretne prijedloge. 


7. RAZVIJANJE VIZUALNOG 
KONCEPTA PLANA 


Budući da su javni prostori vidljivi, važno je 
napraviti i kratkoročna poboljšanja kako bi mjesto 
funkcioniralo i bilo aktivno. Izrada plana čini se kao 
zahtjevni dio procesa, no jednostavne prostore 
možete dizajnirati sami ili uz pomoć nekoga tko 
ima oko za ono što prostor čini privlačan i koristan. 
Ako u tome možete osigurati pomoć stručnjaka 
i profesionalaca, možete očekivati kvalitetnije 
rezultate, a povećavate mogućnost da će vaše 
ideje biti prihvaćene i provedene u djelo. 


8. IZRADA IZVJEŠTAJA I 
PREZENTACIJA 


Napišite kratak sažetak koji sadrži rezultate 
placemaking radionica, sastanke radne skupine 
te vizualni konceptni plan. Izvješće treba graditi 
na sažetku rezultata radionice i vizije, dodajući 
kratkoročnei dugoročne ideje, partnerei prioritete. 
U izvještaju bi trebale stajati i ideje koje nisu bile 
prikazane u planu, kao i informacije kao što su 
popis idealnih partnera, predložen kratkoročni 
proračun i financijski plan. 

Nakon toga potrebno je napraviti prezentaciju 

sažetka i planova. Ona će vam dalje služiti kao 
vizualni alat kojim ćete se koristiti kako bi jasno 
i slikovito prikazali napredak javnog mjesta, te 
tako u svakom trenutku možete ukratko objasniti 
ciljeve projekta. Time ćete lakše privući partnere, 
vlasti, donatore i doprijeti do većeg broja građana. 


9. PROVEDBA KRATKOROČNIH 
AKCIJA 


Najvažniji korak u  placemakingu je sama 
provedba. S njom treba započeti što prije, kako 
bi grupa ostala dinamična i kako bi se brzo dobili 
neki rezultati. Provedba ideja u djelo održat će 
sudionike entuzijastičnim i imat će volje za daljnji 
rad. Uvođenje novih aktivnosti na neki prostor 
su najbolja kratkoročna poboljšanja. Mogu se 
organizirati jednostavne privremene akcije poput 
sajma, vožnja biciklom, utrka, poljoprivredne 
tržnice i sličnih. Take vrste aktivnosti lako je 
organizirati, ne zahtijevaju puno sredstva i 
okupljaju puno ljudi na istom mjestu. Radna 
skupina bi trebala imati redovne sastanke kako bi 
pratila razvitak plana, te u svakom trenutku ima 
pravo odlučiti kako i kada uključiti više partnera. 


10. IZRADA DUGOROČNIH 
PLANOVA UREĐENJA 
UPRAVLJANJA 


DIZAJN PLANA - kratkoročna poboljšanja su bitna 
za dugoročno poboljšanje prostora. Praćenjem 
razvitka procesa morate identificirati sljedeće 
korake, nove partnere, nove izvore financiranja, 
te, ako je potrebno, izmijeniti ili ažurirati dugoročni 
plan za vaše mjesto. Ono što je također jedna od 
bitnih stvari je da sve morate dokumentirati i 
reklamirati svoje uspjehe. 


PLAN UPRAVLJANJA - Dok se lokalne 
samouprave fokusiraju na osnovne usluge kao 
što su prikupljanje otpada, održavanje i rasvjetu, 
društvene ili poslovne organizacije prostorom 
upravljaju na dubljoj razini - pružaju ljudima osjećaj 
dobrodošlice; to upravljanje može se usporediti 


s upravljanjem hotela, koji gostima želi pružiti 
udobnost i vrhunske usluge kako bi se opet vratili. 


Za dobro upravljanje prostorom može se stvoriti 
nova organizacija, koja će grad obavještavati o 
uspješnosti mjesta. Kako bi uvjerili grad da je 
prostor potreban moramo intervjuirati korisnike 
prostora; tako dajemo uvid u ispunjavanje 
dugoročnih planova. 


11. PROCJENA REZULTATA I 
PONOVNA PRIMJENA 


U ovom trenutku možete razmišljati o primjeni 
svoje placemaking metode u susjedne zajednice 
ili drugi grad. Moguće je da sudionici i članovi 
zajednice iz drugih mjesta prepoznaju vaš uspjeh, 
te sami krenu provoditi placemaking projekte. 
Neka od pitanja koje si morate postaviti, ako želite 
proširiti svoju metodu su: 


* —_ kojajošmjesta u zajednici treba 
promijeniti? 

* —_tkoćefinancirati provedbu kratkoročnih 
poboljšanja? 

* -— kojućeulogu imati radna skupina? 

* — trebalistvoriti novu radnu grupu ili će 
ostati stara? 

* —_postojili potreba za Placemaking 
organizacijom? 


PRIMJERI ODRAĐENIH 
RADIONICA: 


RADIONICA OBLIKOVANJA 
PROSTORA NA MALOJ SCENI 


KA-MATRIX - udruga za društveni razvoj u 
okviru projekta Making Space for Active 
Community organizirala je = radionicu 
Oblikovanje prostora: Uredimo Hrvatski dom 
kao društveno-kulturni centar. Voditeljica 
programa bila je Mirela Travar iz Mreže mladih 
Hrvatske. 

Radilo se o radionici oblikovanja prostora, 
metodom  placemakinga, kojom se htjelo 
uključiti članove lokalne zajednice na aktivno 
sudjelovanje u osmišljavanju i razvoju 
društveno kulturnog centra u zgradi Hrvatskog 
doma u Karlovcu. Radionica je obuhvaćala 
scenarije oblikovanja prostora s ciljem 
stvaranja društvenog života u Domu odnosno 
otvaranje prostora za različite društvene i 
kulturne namjene. 

Sudjelovanje je bilo otvorenog tipa i mogli su 
sudjelovati svi zainteresirani građani/ budući 
korisnici društveno kulturnog centra. Dobiveni 
su konkretni prijedlozi i ideje oko definiranja 
oblika, načina korištenja i budućeg programa. 


GRAĐANSKE INTERVENCIJE 
U JAVNIM PROSTORIMA 
- ODLUČIVANJE KROZ 
PLACEMAKING 


U sklopu projekta ,,Građanske intervencije 
u javnim prostorima odlučivanje kroz 
placemaking" KA-MATRIX - udruga za 
društveni razvoj održala je pet tematskih 
interaktivnih radionica gdje su sudionici stekli 
znanja i vještine u području aktivne građanske 
participacije, kritičkom promišljanju u svrhu 
rada na temeljnim društvenim promjenama, 
socijalnoj akciji i izgradnji zajednice te 
osnovama o placemakingu. 


Osim tematskih radionica, sudionici su imali 
priliku napraviti tri intervencije u prostorima 
koje smatraju potencijalnim za mlade. 
Intervencije su obuhvaćale pronalazak 
adekvatnog neiskorištenog prostora, 

razvijanje ideje, međusobne sastanke i 2.ULIČNA GALERIJA 


sastanke s Gradom, provođenje same 
intervencije te otvorenje i program iste. Kroz 
projekt sudionici su uspješno organizirali i 
proveli tri Ulične galerije. 


1. ULIČNA. GALERIJA 


TA 


3. ULIČNA GALERIJA 


KREIRAJ SVOJ 
PLACEMAKING 
- RADNI MATERIJAL 


U ovom dijelu možete pronaći početne korake kako bi krenuli s planiranjem svoje intervencije. 


Više podataka i radni materijal možete pronaći na: 


Na idućoj fotografiji neiskorištenog prostora grada skiciraj svoju ideju kako ga promijeniti/iskoristiti: 


Obrazložite svoju ideju (zašto ste baš odabrali ovaj prostor): 


Koga uključiti (razmislite tko su sve vaši dionici - na koga će ova 


prenamjena imati utjecaj)? 


Kako uključiti druge u proces stvaranja (tko vam sve može pomoći)? 


Može li se izvesti bez poteškoća (navedite sve potencijalne rizike s 
kojima se možete susresti prilikom planiranja)? 


Koji su potencijalni problemi pri stvaranju (definirajte probleme i načine 
njihovog rješavanja)? 


. Što vamje sve potrebno (napravite plan aktivnosti sa potrebnim 
resursima za svaku aktivnost)? 


Jeli to kratkoročan ili dugoročan projekt? 


ZAKLJUČAK 


Grad je zajednica ljudi koji u njemu žive. Svaki 
grad je poseban po svojoj povijesti, kulturi, 
sadržajima, inovativnosti. Sve su to faktori koji 
stvaraju okvire za ugodan život. Raznolikost i 
jedinstvenost je ono što će pridonijeti izgradnji 
zdrave i jake zajednice. Bitno je da građani 
shvate da su upravo oni ti koji kreiraju grad i da 
ga prilagode svojim potrebama kao i potrebama 
zajednice s kojim ga dijele. 

Tako će stanovnici osjetiti pripadnost samome 
gradu, a to će pokazivati omogućavanjem, 
pomaganjem i sudjelovanjem u što više 
raznolikih aktivnosti i sadržaja. 


Javni prostori su idealan primjer mjesta gdje 
se pripadnost gradu i zanimanje za njegove 
aktivnosti može jasno pokazati. Danas kada 
javni prostori gube svoju funkciju i značaj, treba 
se vratiti na ono prvobitno pitanje koje se često 
zanemaruje: što ljudi od toga prostora zapravo 
žele? Placemaking je proces i filozofija koja se 
bavi ljudima, zajednicom i njihovim potrebama 
- ito na način da ih se izravno pita za njihovo 
mišljenje i njihove ideje. 

Ljudi koji žive na tom prostoru najbolje će znati 
reći što im nedostaje i što im je potrebno kako 
bi se njihov standard života povećao. Na takav 
način u ljudima se stvara osjećaj zajedništva 
i daje im se poticaj da se javnim prostorima 
udahne novi život. U placemaking treba uključiti 
cjelokupnu zajednicu i povezati ih s privatnim, 
javnim i neprofitnim organizacijama. 


Treba biti svjestan i da uvijek postoje pojedinci 
kojiće govoriti dasetakoneštonemoženapraviti 
i pri tome nabrajati mnoge, više ili manje realne 
razloge, npr. da je projekt prekompliciran ili da 
nema dovoljno novca kako bi sve sprovelo u 
djelo. No, to nikako ne smije biti prepreka. 


Placemaking se vrlo lako može započeti manjim 
projektima koji će brzo donijeti vidljive rezultate 
i pozitivne promjene. Na takav način ćete 
pridobiti i one koji prvobitno nisu bili na vašoj 
strani da aktivno sudjeluju u aktivnostima. 
Najbolje će vas ocijeniti zajednica u kojoj ste 
djelovali, a njihove prijedloge, pozitivne reakcije, 
pa i kritike, možete iskoristiti kako biste znali što 
treba popraviti. 


Možete postati motivacija ljudima iz drugih 
gradova i potaknuti ih da i sami krenu poboljšati 
mjesta u kojima žive. Kako u svemu, tako i u 
placemakingu - najvažnija je upornost. 

